Կահիրեի ամերիկյան համալսարան

Կահիրեի ամերիկյան համալսարան ( American University in Cairo (AUC);  الجامعة الأمريكية بالقاهرة, DMG Al-Jame’a Al-Amerikeya Bel-Qāhira), աշխարհիկ, անգլալեզու հետազոտական մասնավոր համալսարան Եգիպտոսի մայրաքաղաք Կահիրեում։ Առաջարկում է բակալավրի (37), մագիստրոսի (44) և պրոֆեսորի (2) ամերիկյան ուսումնական ծրագրեր, ինչպես նաև շարունակական կրթության ծրագիր ավելի քան 60 երկրների ուսանողների համար։ Համալսարանին Միջին Նահանգների բարձրագույն կրթության հանձնաժողովի և Եգիպտոսի ազգային մարմնի կրթության որակի ապահովման և գնահատման կողմից տրվել է հավատարմագիր։

Պատմություն 
Համալսարանը հիմնադրվել է 1919 թվականին Եգիպտոսում ամերիկյան առաքելության կողմից, որը ֆինանսավորվում է Հյուսիսային Ամերիկայի Երիցական միության կողմից՝ նպատակ ունենալով հարստացնել և արդիականացնել Եգիպտոսը։ Նախապատրաստական դպրոցն իր դռները բացել է 142 աշակերտների համար 1920 թվականի հոկտեմբերի 5-ին Խայրի փաշայի պալատում (1860)։ 1923 թվականին 20 ուսանողների շնորհվել են առաջին դիպլոմերը։ Համալսարանի հիմնադիր Չարլզ Ա. Ուոթսոնի և ԱՄՆ Պրեսբիտերիական միավորման ղեկավարների միջև կոնֆլիկտ է ծագել համալսարանի ապագայի վերաբերյալ. Ուոթսոնը ձգտում էր զարգացնել արևմտյան բարձրագույն կրթությունը, իսկ միավորումը քրիստոնեական ազդեցությունը պահպանելն է։ Չորս տարի անց Ուոթսոնը որոշել է համալսարանի աշխարհիկ ուղղվածությունը։

Առաջին կին ուսանողները սովորել են 1928 թվականին։ 1950 թվականին համալսարանն կրթության մեջ ներառեց արվեստի, գիտության բակալավրի աստիճանները, ավարտական դիպլոմները և շարունակական կրթությունը։ Նույն տարիներին համալսարանի անվանման մեջ «at» կապը փոխվել է «in»-ի։ 1960 թվականին հիմնադրվել է Կահիրեի ամերիկյան համալսարանի հրատարակչությունը, որը մեր օրերում տարեկան 80 գիրք է թողարկում։

Վեցօրյա պատերազմի ժամանակ համալսարանը չի ազգայնացվել, բայց շատ ամերիկյան ֆակուլտետներ արտաքսվել են երկրից։

1970-ականների կեսերին ընդգրկվել են նաև բակալավրական և մագիստրոսական ծրագրեր ինժեներական գործի, կառավարման, համակարգչային տեխնոլոգիաների, լրագրության և զանգվածային հաղորդակցության, գիտական ծրագրերի վերաբերյալ․ մի շարք հետազոտական կենտրոնների՝ բիզնեսի, գիտության, տեխնոլոգիաների, սոցիոլոգիայի, բարեգործության և քաղաքացիական նախաձեռնությունների բացման հետ մեկտեղ։

1978 թվականին համալսարանը հիմնադրել է «Անապատների զարգացման կենտրոն» Եգիպտոսի անապատային շրջանների կայուն զարգացման օգնության համար։ Անապատների զարգացման կենտրոնի հետազոտությունները ղեկավարվում են Շրջակա միջավայրի աջակցման գիտահետազոտական ինստիտուտի կողմից ։

Կամպուսներ 
Ի սկզբանե համալսարանը Կահիրեի կենտրոնում գտնվող Թահրիր հրապարակում էր՝ Խայրի փաշայի պալատի մոտ։ Յուեթ սրահը անվանվել է 1928 թվականին, ի պատիվ տիկին Ռութ Լիթիի պապի, որը շինարարության համար նվիրաբերել է 100,000 դոլար։ Դիզայներ՝ St. John Diament: Մեծ լսարանում կարող է տեղավորվել 1200 ուսանող։ 1932 թվականին «Արևելագիտության դպրոցի» համար կառուցվեց նոր շենք՝ ավանդական ոճով։ Ավելի ուշ այն հայտնվեց Կահիրեի կենտրոնում գտնվող 5-րդ շենքում, որոնք կողքին կառուցվել են «Սադաթ» մետրոն և «Ռամսես» երկաթուղային կայարանը։ Մուհամեդ Մահմուդ փողոցում պատը ներկված է հեղափոխական գրաֆիտներով, որոնք զբոսաշրջիկները լուսանկարում են, և համալսարանի ղեկավարությունը փորձում է պահպանել Եգիպտոսի 2011 թվականի հեղափոխության հիշատակը։

2008 թվականին համալսարանին հունական ուսումնարանը փոխարինեց 1,05 կիլոմետր քառակուսիով՝ Կահիրեում։ 32 կիլմոտր կենտրոնի գլխավոր շենքից հեռու։ Այն ունի վեց դպրոց և 10 հեազոտական կենտրոն անապատային, հետազոտությունների, կենսաբանության, քաղաքացիական իրավունքի հարաբերությունների բնագավառներում։ Հունական ուսումնարանը նվիրված է տեխնոլոգիայի պարկի, նորաստեղծ ձեռնարկությունների և փոքր բիզնեսի զարգացմանը։

Տես նաև 
 Բեյրութի ամերիկյան համալսարան

Ծանոթագրություններ 

1919 հիմնադրված կրթական հաստատություններ
Կահիրե
ԱՄՆ-ի համալսարաններ
Ոչ առևտրային կազմակերպություններ
Կրթությունը Եգիպտոսում
Գիտությունը և տեխնոլոգիան Եգիպտոսում